
  
54 DR 30.10.2019 

 

 

Trend ini dijangka akan berkekalan sehingga hujung tahun ini. Kumpulan makanan 
yang mempunyai pemberat terbesar dalam Indeks Harga Pengguna (IHP) telah meningkat 
lebih tinggi sebanyak 1.6 peratus. Namun, kenaikan ini disumbangkan terutamanya oleh 
subkomponen makanan di luar rumah yang meningkat sebanyak 3.6 peratus.  

Kadar inflasi di kawasan luar bandar telah meningkat dengan lebih perlahan 
sebanyak 0.2 peratus berbanding 0.6 peratus di kawasan bandar bagi tempoh yang sama. 
Kerajaan sedar, IHP tidak menggambarkan keadaan sebenar kos sara hidup kerana ia tidak 
mengambil kira kepelbagaian corak dan variasi perubahan harga barangan dan 
perkhidmatan yang dialami oleh isi rumah secara individu.  

Pada masa ini, kerajaan sedang membangunkan satu indeks kos sara hidup yang 
melengkapi IHP sedia ada. Indeks tersebut akan dapat memberikan gambaran keadaan 
sebenar kos sara hidup yang turut merangkumi perubahan corak perbelanjaan dan kos 
merentasi pelbagai dimensi, termasuk pendapatan dan lokasi geografi yang berbeza. 
Penggunaan indeks tersebut dijangka akan dapat membantu penggubalan dasar yang lebih 
efektif untuk memastikan objektif pembangunan sosioekonomi tercapai. Kementerian ini 
memantau lebih daripada 16 laporan agensi dan badan antarabangsa mengenai 
pembangunan sosioekonomi Malaysia, termasuk indeks pembangunan manusia. Global 
Competitiveness Index 4.0 (GCI) merupakan sebuah indeks... 

Dato’ Sri Mustapa bin Mohamed [Jeli]: Tuan Yang di-Pertua. 

Dato’ Seri Mohamed Azmin bin Ali: ...Yang baharu diperkenalkan oleh World 
Economic Forum pada tahun lepas bagi menilai daya saing sesebuah ekonomi melalui faktor 
yang mempengaruhi tahap produktiviti dan dianggap sebagai pemacu utama pertumbuhan 
dan pendapatan dalam jangka masa panjang.           

Timbalan Yang di-Pertua [Tuan Nga Kor Ming]: Ya, Yang Berhormat Jeli. Sila. 

Dato’ Sri Mustapa bin Mohamed [Jeli]: Terima kasih Tuan Yang di-Pertua, terima 
kasih Yang Berhormat Menteri. Minta maaf, saya mengundur ke belakang sedikit. Ini 
berkaitan dengan kadar pertumbuhan secara purata tahun ini yang menyederhana dan juga 
ekonomi digital. Pertamanya, kita dimaklumkan bahawa, dengan izin, brick and mortar 
business berkurangan. Kedai-kedai runcit, shopping malls, susah untuk jual. Ini mengikut 
angka-angka yang dikeluarkan oleh badan seperti NAPIC dan lain-lain.  

Pada masa yang sama, kita tahu bahawa perniagaan seperti e-commerce, digital 
economy tadi, termasuklah masa depan, Gojek, Grab, ada Airbnb, kita tahu bahawa sektor 
ini berkembang. Jadi, satu sektor berkurangan, satu berkembang. Ini perkembangan yang 
positif bagi negara, perkembangan ekonomi digital.  

Persoalannya Yang Berhormat Menteri, sama ada kerajaan mempunyai angka-
angka yang mantap dan tepat berkaitan dengan kemerosotan brick and mortar business tadi 
iaitu kedai-kedai runcit, sektor peruncitan, shopping malls. Sehubungan dengan itu, adakah 
kerajaan mempunyai angka yang mantap mengenai peningkatan digital economy seperti e-
commerce? Ini kerana kalau kita ada angka-angka ini, dicampurkan dua itu, maknanya 
kemerosotan brick and mortar business dan peningkatan digital economy, adakah ini telah 
memberi kesan yang baik untuk guna tenaga- employment, dan juga ekonomi Malaysia?  

Jadi, soalannya ialah sama ada kita sudah ada perangkaan yang kukuh dan mantap 
untuk kita menangkap ataupun capture perubahan-perubahan yang pesat berlaku pada hari 
ini? Sudah pasti pada masa hadapan, perubahan ini akan semakin ketara lagi. Terima kasih. 

Timbalan Yang di-Pertua [Tuan Nga Kor Ming]: Terima kasih. Sila Yang 
Berhormat Menteri.    

Dato’ Seri Mohamed Azmin bin Ali: Terima kasih Yang Berhormat Jeli di atas 
pandangan yang dilontarkan. Saya telah menyatakan sebentar tadi bahawa pertumbuhan 
ekonomi negara masih belum digembleng sepenuhnya bagi mencapai potensi yang optimum. 



Trend ini dijangka akan berkekalan sehingga hujung tahun ini. Kumpulan makanan yang mempunyai pemberat terbesar dalam Indeks Harga Pengguna (IHP) telah meningkat lebih tinggi sebanyak 1.6 peratus. Namun, kenaikan ini disumbangkan terutamanya oleh subkomponen makanan di luar rumah yang meningkat sebanyak 3.6 peratus. Kadar inflasi di kawasan luar bandar telah meningkat dengan lebih perlahan sebanyak 0.2 peratus berbanding 0.6 peratus di kawasan bandar bagi tempoh yang sama. Kerajaan sedar, IHP tidak menggambarkan keadaan sebenar kos sara hidup kerana ia tidak mengambil kira kepelbagaian corak dan variasi perubahan harga barangan dan perkhidmatan yang dialami oleh isi rumah secara individu. Pada masa ini, kerajaan sedang membangunkan satu indeks kos sara hidup yang melengkapi IHP sedia ada. Indeks tersebut akan dapat memberikan gambaran keadaan sebenar kos sara hidup yang turut merangkumi perubahan corak perbelanjaan dan kos merentasi pelbagai dimensi, termasuk pendapatan dan lokasi geografi yang berbeza. Penggunaan indeks tersebut dijangka akan dapat membantu penggubalan dasar yang lebih efektif untuk memastikan objektif pembangunan sosioekonomi tercapai. Kementerian ini memantau lebih daripada 16 laporan agensi dan badan antarabangsa mengenai pembangunan sosioekonomi Malaysia, termasuk indeks pembangunan manusia. Global Competitiveness Index 4.0 (GCI) merupakan sebuah indeks... Dato' Sri Mustapa bin Mohamed [Jeli]: Tuan Yang di-Pertua. Dato' Seri Mohamed Azmin bin Ali: ...Yang baharu diperkenalkan oleh World Economic Forum pada tahun lepas bagi menilai daya saing sesebuah ekonomi melalui faktor yang mempengaruhi tahap produktiviti dan dianggap sebagai pemacu utama pertumbuhan dan pendapatan dalam jangka masa panjang. Timbalan Yang di-Pertua [Tuan Nga Kor Ming]: Ya, Yang Berhormat Jeli. Sila. Dato' Sri Mustapa bin Mohamed [Jeli]: Terima kasih Tuan Yang di-Pertua, terima kasih Yang Berhormat Menteri. Minta maaf, saya mengundur ke belakang sedikit. Ini berkaitan dengan kadar pertumbuhan secara purata tahun ini yang menyederhana dan juga ekonomi digital. Pertamanya, kita dimaklumkan bahawa, dengan izin, brick and mortar business berkurangan. Kedai-kedai runcit, shopping malls, susah untuk jual. Ini mengikut angka-angka yang dikeluarkan oleh badan seperti NAPIC dan lain-lain. Pada masa yang sama, kita tahu bahawa perniagaan seperti e-commerce, digital economy tadi, termasuklah masa depan, Gojek, Grab, ada Airbnb, kita tahu bahawa sektor ini berkembang. Jadi, satu sektor berkurangan, satu berkembang. Ini perkembangan yang positif bagi negara, perkembangan ekonomi digital. Persoalannya Yang Berhormat Menteri, sama ada kerajaan mempunyai angka- angka yang mantap dan tepat berkaitan dengan kemerosotan brick and mortar business tadi iaitu kedai-kedai runcit, sektor peruncitan, shopping malls. Sehubungan dengan itu, adakah kerajaan mempunyai angka yang mantap mengenai peningkatan digital economy seperti e- commerce? Ini kerana kalau kita ada angka-angka ini, dicampurkan dua itu, maknanya kemerosotan brick and mortar business dan peningkatan digital economy, adakah ini telah memberi kesan yang baik untuk guna tenaga- employment, dan juga ekonomi Malaysia?. Jadi, soalannya ialah sama ada kita sudah ada perangkaan yang kukuh dan mantap untuk kita menangkap ataupun capture perubahan-perubahan yang pesat berlaku pada hari ini? Sudah pasti pada masa hadapan, perubahan ini akan semakin ketara lagi. Terima kasih. Timbalan Yang di-Pertua [Tuan Nga Kor Ming]: Terima kasih. Sila Yang Berhormat Menteri. Dato' Seri Mohamed Azmin bin Ali: Terima kasih Yang Berhormat Jeli di atas pandangan yang dilontarkan. Saya telah menyatakan sebentar tadi bahawa pertumbuhan ekonomi negara masih belum digembleng sepenuhnya bagi mencapai potensi yang optimum.